stanford-oval/wikipedia huggingface dataset:
Tomáš Chorý

| 0 | 1 | 2 | 3 |
| --- | --- | --- | --- |
Tomáš Chorý vuonna 2017.
Henkilötiedot
Syntymäaika: 26. tammikuuta 1995 (ikä 29)
Syntymäpaikka: Olomouc, Tšekki
Pelipaikka: hyökkääjä
Pituus: 199 cm
Seura
Seura: Slavia Praha
Maajoukkue
| 2023– | Tšekki | 11 | (4) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 12. tammikuuta 2025.
Tomáš Chorý (s. 26. tammikuuta 1995 Olomouc) on tšekkiläinen jalkapalloilija, pelipaikaltaan hyökkääjä. Hän on pituudeltaan 199-senttimetrinen. Hän edustaa Tšekin liigassa pelaavaa Slavia Prahaa, johon hän siirtyi kesällä 2024. Hän on pelannut Tšekin A-maajoukkueessa vuodesta 2023 alkaen.
Chorý pelasi Sigma Olomoucin junioreissa vuodesta 2004. Hän nousi edustusjoukkueeseen helmikuussa 2014. Olomouc pelasi välillä pääsarjassa ja välillä kakkostasolla, ja pääsarjaotteluita Chorý pelasi Olomoucissa 37 ja teki niissä viisi maalia. Hän siirtyi tammikuussa 2018 Viktoria Plzeňiin. Hän voitti siellä liigamestaruuden vuosina 2018 ja 2022 ja pelasi 170 pääsarjaottelua, joissa hän teki 44 maalia. Hän pelasi kaudella 2020–2021 lainalla belgialaisseura Zulte Waregemissa. Siellä hän pelasi 16 pääsarjaottelua nilkkavamman pidettyä hänet välillä lähes kaksi kuukautta poissa kentiltä ja teki noissa otteluissa neljä maalia. Heinäkuussa 2024 Chorý siirtyi Slavia Prahaan.
Chorý on pelannut vuoden 2024 loppuun mennessä Mestarien liigassa yhdeksän ottelua, joissa hän on tehnyt kolme maalia. Hän teki 2–1-voittomaalin Viktoria Plzeňin kotiottelussa AS Romaa vastaan joulukuussa 2018 ja kaksi maalia tappiollisessa kotiottelussa FC Barcelonaa vastaan marraskuussa 2022. Hän on pelannut Eurooppa-liigassa 11 ottelua, joissa hän on tehnyt kolme maalia, kaikki niistä Slavia Prahalle syksyllä 2024. Hän pelasi Konferenssiliigassa kahdeksan ottelua kaudella 2023–2024 ja teki niissä kolme maalia.
Chorý pelasi useissa Tšekin nuorisomaajoukkueissa alle 16-vuotiaista alle 21-vuotiaisiin. Hän pelasi Tšekin A-maajoukkueessa ensimmäisen kerran marraskuussa 2023 EM-karsintaotteluissa Moldovaa vastaan ja teki ottelussa maalin. Hän teki maalin maaliskuussa 2024 ystävyysottelussa Armeniaa vastaan ja kaksi maalia lokakuussa 2024 Kansojen liigan ottelussa Albaniaa vastaan. EM-kilpailuissa 2024 hän tuli vaihdosta kentälle alkulohko-otteluissa Portugalia ja Turkkia vastaan. Jälkimmäisen ottelun lopussa hän sai punaisen kortin epäurheilijamaisesta käytöksestä. Hän on pelannut vuoden 2024 loppuun mennessä 11 A-maaottelua, joissa hän on ollut kuusi kertaa avauskokoonpanossa.
Aiheesta muualla

15 Tomáš Chorý, útočník (tšekiksi) (fcviktoria.cz)
Tšekin joukkue – Jalkapallon EM-kilpailut 2024
1 Staněk |
2 Zima |
3 Holeš |
4 Hranáč |
5 Coufal |
6 Vitík |
7 Barák |
8 Ševčík |
9 Hložek |
10 Schick |
11 Kuchta |
12 Douděra |
13 Chytil |
14 Provod |
15 D. Jurásek |
16 Kovář |
17 Černý |
18 Krejčí |
19 Chorý |
20 Lingr |
21 Červ |
22 Souček |
23 Jaroš |
24 Vlček |
25 Šulc |
26 M. Jurásek |
Valmentaja Hašek
Quills – syntiset säkeet

| Quills – syntiset säkeet> Quills |
| --- | --- |

Ohjaaja:  Philip Kaufman
Käsikirjoittaja:  Doug Wright
Säveltäjä:  Stephen Warbeck
Kuvaaja:  Rogier Stoffers
Leikkaaja:  Peter Boyle
Tuotantosuunnittelija:  Martin Childs
Pääosat:   Geoffrey Rush  Kate Winslet  Joaquin Phoenix  Michael Caine 
Valmistustiedot
Valmistusmaa:   Yhdysvallat  Saksa  Yhdistynyt kuningaskunta 
Tuotantoyhtiö:  Fox Searchlight Pictures
Levittäjä:  InterCom Netflix Fandango at Home Disney+
Ensi-ilta:  2000
Kesto:  124 min
Alkuperäiskieli:  englanti latina
Aiheesta muualla
IMDb 
Elonet
AllMovie
Infobox OKNimi-testi OK: 
Quills – syntiset säkeet (Quills) on vuonna 2000 ensi-iltansa saanut Philip Kaufmanin ohjaama elokuva. Se kertoo Markiisi de Saden viimeisistä vuosista Charentonin mielisairaalassa.
Aiheesta muualla

Quills – syntiset säkeet Internet Movie Databasessa (englanniksi)
Puolan Superliiga

| Superliga |
| --- | --- |
 Meneillään oleva kausi Puolan Superliigan kausi 2024-2025 
Laji:  käsipallo
Maa(t):   Puola
Perustettu:  1956
Joukkueita:  14
Hallitseva mestari:  Wisła Płock (2023/24)
Eniten mestaruuksia:  Vive Kielce (20) ({{{mestaruudet}}})
Sarjataso:  1.
Alempi taso:  Liga Centralna
Sivusto:  Orlen Superliga
Puolan Superliiga tai sponsoroitua nimeä käyttäem Orlen Superliiga on Puolan käsipallon pääsarja. Sarjassa pelaa 14 joukkuetta, ja sitä pelataan syyskuusta toukokuuhun. Sarja on perustettu vuonna 1956, ja hallitseva mestari on Wisła Płock.
Aiheesta muualla

Puolan käsipalloliiton sivusto (puolaksi)
Iserlohn Roosters

| Iserlohn Roosters |
| --- | --- |

Perustettu:  2000
Kaupunki:   Iserlohn, Saksa
Kotiareena:  Eissporthalle Iserlohn
Sarjataso:  DEL
Toimitusjohtaja:   Wolfgang Brück
Päävalmentaja:   Doug Shedden
Infobox OKVirheellinen NIMI-arvo: 
Iserlohn Roosters on saksalainen jääkiekkojoukkue Iserlohnin kaupungista. Joukkue on perustettu 2000 ja liittyi DEL-liigaan heti. Joukkue on onnistunut nousemaan pudotuspeleihin vain kerran perustamisensa jälkeen.
Joukkue kaudella 2024–2025

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 32 |  | Hendrik Hane | R | 2025 | Düsseldorf, Saksa |
| 35 |  | Finn Becker | L | 2025 | Iserlohn, Saksa |
| 92 |  | Andreas Jenike | L | 2026 | Hampuri, Saksa |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 2 |  | Zach Osburn | R | 2025 | Plymouth, Michigan, Yhdysvallat |
| 16 |  | Hubert Labrie (C) | L | 2025 | Victoriaville, Québec, Kanada |
| 17 |  | Emil Quaas | L | 2025 | Berliini, Saksa |
| 36 |  | Brandon Gormley | L | 2025 | Murray River, Prinssi Edwardin saari, Kanada |
| 55 |  | Johannes Huß | L | 2025 | Bad Tölz, Saksa |
| 67 |  | Stanislav Dietz | L | 2025 | Písek, Tšekki, Tšekkoslovakia |
| 77 |  | Colton Jobke | L | 2025 | Tsawwassen, Brittiläinen Kolumbia, Kanada |
| 79 |  | Colin Ugbekile | L | 2025 | Solingen, Saksa |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 9 |  | Shane Gersich | L | KH / VLH | 2025 | Chaska, Minnesota, Yhdysvallat |
| 10 |  | Tyler Boland | R | KH / OLH | 2025 | St. John’s, Newfoundland ja Labrador, Kanada |
| 12 |  | Maciej Rutkowski | L | KH / OLH | 2026 | Sosnowiec, Puola |
| 14 |  | Noel Saffran | L | H | 2025 | Duisburg, Saksa |
| 18 |  | Eric Cornel | R | KH / OLH | 2025 | Kemptville, Ontario, Kanada |
| 19 |  | Jake Virtanen | R | LH | 2025 | New Westminster, Brittiläinen Kolumbia, Kanada |
| 22 |  | John Broda | L | H | 2025 | Weißwasser, Saksa |
| 24 |  | Lennard Nieleck | R | KH / OLH | 2025 | Witten, Saksa |
| 27 |  | Christian Thomas | R | OLH | 2025 | Toronto, Ontario, Kanada |
| 41 |  | Brayden Burke | L | KH | 2025 | Edmonton, Alberta, Kanada |
| 52 |  | Sven Ziegler | R | OLH | 2025 | Nürnberg, Saksa |
| 63 |  | Manuel Alberg | R | OLH | 2025 | Köln, Saksa |
| 71 |  | Branden Troock | R | OLH | 2025 | Edmonton, Alberta, Kanada |
| 90 |  | Taro Jentzsch | R | KH / VLH | 2025 | Berliini, Saksa |
| 91 |  | Michael Dal Colle | L | VLH / KH | 2025 | Richmond Hill, Ontario, Kanada |
Joukkue kaudella 2024–2025 > Valmennus & Joukkueenjohto

Päävalmentaja & Urheilutoimenjohtaja: Doug Shedden
Apuvalmentaja: Pierre Beaulieu
Maalivahti- & Videovalmentaja: Cameron MacDonald
Huoltopäällikkö: Thorsten Weber
Toimitusjohtaja: Wolfgang Brück
Apulaistoimitusjohtaja: Franz-David Fritzmeier
Apulaistoimitusjohtaja & Pelaajakehitysjohtaja: Axel Müffeler
Joukkueenjohtaja: Marcello Sinesi
Lähde: EliteProspects
Al-Lahunin pyramidi

| Al-Lahunin pyramidi |
| --- | --- |

Sijainti:  Al-Lahun, Egypti
Valmistumisvuosi:  12. dynastia
Rakennuttaja:  Senusret II
Runkomateriaali:  mutatiili
Julkisivumateriaali:  kalkkikivi
Korkeus nykyisin:  48,6 m
Leveys:  106 m
Kaltevuus:  42°35'
Pyramidialueen pohjapiirros. Jäljellä oleva maanalainen osa näkyy mustalla
Al-Lahunin pyramidi oli faarao Senusret II:n rakennuttama pyramidi muinaisen Egyptin Keskivaltakunnan 12. dynastian ajalta. Pyramidin pohjaisvu on vaakasuoraan 106 metriä, nousukulma 42° 35´ ja korkeus 48,6 metriä.
Pyramidi oli huomattavan kookas ja se oli rakennettu hieman perinteisestä tavasta poiketen. Kalliosta kohoavan kivimuodostelman päälle oli rakennettu mutatiilistä pyramidin runko, joka oli katettu kalkkikivellä. Pyramidi oli yksi ensimmäisistä suurista mutatiilirunkoisista pyramideista, vaikka sen tarkkaa kokoa ei tiedetäkään. Pyramidi poikkesi muista myös siten, että sen sisäänkäynnit oli peitetty kivimurskalla, joka oli oletettavasti tarkoitettu estämään tulvien tuoman veden pääsyä pyramidiin. Varsinaisen pyramidin lähellä on myös kahdeksan mastabaa ja yksi pieni pyramidi, mutta nämä ovat kaikki umpinaisia. Ne olivat todennäköisesti pelkästään symbolisia, mahdollisesti symboloiden edellisten dynastioiden hautoja. Senusretin hautatemppeliä ei ole löydetty, mutta pyramidin läheltä on jäännökset sitä rakentamassa olleiden työläisten kylästä. Se on ensimmäinen löydetty pyramidinrakentajien työläiskylä.
Maanalainen osa sivulta (ylh.) ja ylhäältä (alh.)
Pyramidin käytävien sijoittelu on myös erilainen edellisiin dynastioihin verrattuna. Sisäänkäynti on poikkeuksellisesti eteläpuolella perinteisen pohjoisen sijaan. Hautakammihoin johtava käytävä on myös erikoinen, sillä se laskeutuu aina peruskallioon asti, ennen kuin nousee takaisin pyramidiin. Pyramidissa on useita käytäviä, joiden päässä oleviin hautakammiohin haudattiin todennäköisesti Senusretin lähiomaisia. Egyptologit löysivät käytävät vuonna 1914. Silloin kolme niistä oli jo ryöstetty, mutta neljäs hautakammio oli koskematon. Senusretin tyttärelle, Sithathor-unutille, rakennettu hautakammio sisälsi lähes 10 000 helmeä, satoja sormuksia, rannekoruja, kultaisia nilkkarenkaita, kruunun ja kauneudenhoitotarvikkeita. Tämä on yksi suurimmista Keskivaltakunnan ajalta löytyneistä kätköistä.
Ramses II tuhosi tuntemattomasta syystä (mahdollisesti käyttääkseen kalkkikiven omiin rakennuksiinsa) Senusretin pyramidin 19. dynastian aikana, eikä siitä ole nykyään jäljellä muuta kuin kallioon hakattu ydin.
Aiheesta muualla

Wikimedia Commonsissa on kuvia tai muita tiedostoja aiheesta .
The pyramid of Senusret II About Egyptian Pyramids
Illahun Monuments and Sites of Ancient Egypt
Otto Pyykkönen

Otto Pyykkönen vuonna 1921.
Otto Pyykkönen (6. lokakuuta 1890 Vaasa  – 4. helmikuuta 1972 Cleveland, Ohio) oli amerikansuomalainen kuplettilaulaja, äänialaltaan tenori.
Pyykkönen muutti Yhdysvaltoihin vuonna 1913 ja opiskeli laulua Karl Buren Steinin johdolla Waukeganin konservatoriolla. 1920-luvulla hän asettui New Yorkin, jossa hän oli aktiivinen laulaja New Yorkin Laulumiehissä. Vuosina 1924–1928 hän levytti 32 kappaletta Columbia-levymerkille. Myöhemmin hän muutti Ohioon ja työskenteli siellä kauppiaana. Tunnetuimpia Pyykkösen levytyksiä on kommunistinen marssi ”Vapaa Venäjä”, joka myöhemmin levytettiin Jukka Ahdin tekstillä.
Mazda

| Mazda Motor Corporation |
| --- | --- |

ISIN:  JP3868400007
Perustettu:  30. tammikuuta 1920
Perustaja:  Jujiro Matsuda
Toimitusjohtaja:  Akira Marumoto
Puheenjohtaja:  Masamichi Kogai
Kotipaikka:  Fuchū, Hiroshima, Japani
Toimiala:  autoteollisuus
Tuotteet:  henkilöautot
Kotisivu:  www.mazda.com
Infobox OKVirheellinen NIMI-arvo: 
Mazda Motor Corporation (マツダ Matsuda) on japanilainen autonvalmistaja. Yhtiö tuottaa vuosittain noin 1 300 000 ajoneuvoa, joista noin miljoona Japanissa.
Tausta, organisaatio ja omistussuhteet

Mazda Motors sai alkunsa Toyo Cork Kogyo Co., Ltd -yhtiössä, joka perustettiin Japanissa vuonna 1920. Toyo Kogyo siirtyi konetyökalujen valmistamisesta ajoneuvoihin vuonna 1931, jolloin se esitteli Mazda-Gon. Yhtiö omaksui virallisesti nimen Mazda vasta vuonna 1984, vaikkakin kaikki sen myymät ajoneuvot ovat olleet Mazdoja. Mazda on nimetty persialaisen jumalan Ahura Mazdan mukaan, mutta sillä on äänteellinen yhteys myös yhtiön perustajan, Jujiro Matsudan, nimeen. Yhtiön pääkonttori sijaitsee Fuchūn maaseutukaupungissa Hiroshiman prefektuurissa.lähde?
Ford Motor Company omisti Mazdasta neljänneksen vuodesta 1979 lähtien, ja se nosti osuuttaan yhtiössä 33 prosenttiin vuonna 1996. Vuoden 2008 lopulla Ford myi talousvaikeuksiensa takia 2/3 omistuksestaan Mazdassa, minkä jälkeen sen omistusosuus putosi 13,4 prosenttiin, jolla ei enää saanut valta-asemaa yrityksessä. Toimitusjohtaja Hisakazu Imaki siirtyi syrjään, ja uudeksi johtajaksi nousi Takashi Yamanouchi.lähde?
Autotuotanto

Mazda oli pitkään ainut autovalmistaja, joka käyttää wankelmoottoreita sarjavalmisteisissa autoissaan (RX-sarja). Mazda hankki oikeudet wankelmoottoriin länsisaksalaiselta NSU:lta vuonna 1967.
Vuoden 1973 öljykriisin jälkeen Toyo Kogyo oli vähällä mennä konkurssiin, osittain bensasyöppöjen wankelmoottorien kysynnän romahduksen takia. Työntekijämäärä alettiin vähentää 35 tuhannesta noin 25 tuhanteen eläkkeelle jääntien ja vähennetyn uusrekrytoinnin avulla, mikä oli japanilaisessa yrityskulttuurissa ainoa mahdollinen tapa. Yhtiö panosti yhtenä ensimmäisistä autonvalmistajista robotiikkaan ja tietokoneohjattuun tuotantoon niin, että 1980-luvun alussa moderni Ujina-tehdas Hiroshimassa kykeni tuottamaan jopa 45 autoa vuodessa työntekijää kohden, kun sama luku länsieurooppalaisilla valmistajilla oli 10:n ja 30:n välillä. Tuolloin muukin japanilainen autoteollisuus lisäsi nopeasti markkinaosuuttaan Euroopan ja Pohjois-Amerikan markkinoilla niin, että muun muassa Ranska ja Yhdysvallat harkitsivat tuontirajoituksia. Mazdan maailmanvalloituksen valtteina 1980-luvun alkupuolelta lähtien olivat etuvetoisiksi muutetut Mazda 323- ja 626-mallistot, jotka molemmat olivat 1980-luvun puolenvälin vuosina Suomessakin kymmenen eniten rekisteröidyn automallin joukossa.
Mazda luopui wankelmoottorien valmistuksesta vuonna 2012, koska ne eivät enää täyttäneet kiristyneitä päästömääräyksiä..
Japanilaisen Best Car -lehden mukaan Mazda ei lopettanut kokonaan wankelmoottorien kehitystä ja se kehittää vedyllä toimivaa prototyyppiversiota. Tammikuussa 2023 Mazda esitteli hybridiautomallin Mazda MX-30 R-EV, joka käyttää wankelmoottoria vain akun lataamiseen ja voimansiirtona toimii sähkömoottori.
Mazdan jo aiemmin vuonna 2011 markkinoille tulleissa Skyactiv-G-moottoreissa on tavoiteltu entistä parempaa polttoainetaloutta poikkeuksellisen korkean puristussuhteen avulla. Mazda aikoo tuoda puristussytytteiset Skyactiv-X-bensiinimoottorit markkinoille jo vuoden 2019 aikana. Mazdalla suhtaudutaan polttomoottorin kehittämiseen edelleen vakavasti. Kolmannen sukupolven Skyactiv-moottoreihinsa Mazda tavoittelee äärimmäisen korkeaa hyötysuhdetta.
Muiden autonvalmistajien keskittyessa kehittämään kaksoiskytkimiin perustuvia automaattivaihteistoja, Mazda on pitäytynyt perinteisissä momentinmuuntajiin perustuvissa automaattivaihteistoissa ja pyrkinyt parantelemaan niitä. Skyactiv-Drive vaihteistossa on momentinmuuntimen rinnalla monilevykytkin, joka ohittaa momentinmuuntimen suurimman osan ajasta.
Mallit

| --- | --- |
 Mazda2/Demio  Mazda3/Axela  Mazda5/Premacy  Mazda6/Atenza  Mazda8/MPV  Mazda 121/Revue  Mazda 323/Familia  Mazda 323/F/Forte/Lantis/Astina  Mazda 616/618/Capella  Mazda 626/Capella/Montrose  Mazda 818/808/Savanna  Mazda 929/Safir/Sentia  Mazda 1200  Mazda 1500/1800/Luce  Mazda AZ  Mazda B-Sarja  Mazda Bongo  Mazda BT-50  Mazda Carol  Mazda Chantez  Mazda Clef  Mazda Cosmo  Mazda Cronos  Mazda CX-7  Mazda CX-9  Mazda Demio  Mazda E2000/2200//Europe  Mazda Laputa  Mazda Marella/1300 :  Mazdago  Mazda MPV  Mazda MX-3/AZ-3  Mazda MX-5/Miata  Mazda MX-6  Mazda Navajo  Mazda Premacy  Mazda R360  Mazda RX-2  Mazda RX-3/Savanna  Mazda RX-4/Luce Rotary  Mazda RX-5/Savanna  Mazda RX-7  Mazda RX-8  Mazda Scrum  Mazda Sentia  Mazda Spiano  Mazda Sting  Mazda Tribute  Mazda Verisa  Mazda Xedos 6/Eunos 500  Mazda Xedos 9/Millenia/Eunos 800
Albert Memmi

Albert Memmi vuonna 1982.
Albert Memmi (arab. ألبرت ميمي‎, 15. joulukuuta 1920 Tunis – 22. toukokuuta 2020) oli tunisialainen kirjailija ja esseisti. Romaanien ohella hän on julkaissut yhteiskunnallisia teoksia, joissa hän käsittelee esimerkiksi kolonialismin, rasismin ja  juutalaisuuden teemoja.
Memmi oli juutalainen ja puhui äidinkielenään arabiaa. Peruskoulutuksen jälkeen hän opiskeli filosofiaa Algerian yliopistossa. Myöhemmin Memmi opiskeli myös Pariisin yliopistossa. Memmi työskenteli kirjallisen tuotannon ohella opettajana Tunisiassa ja Ranskassa. Hän kirjoitti ranskaksi.
Tuotanto

Memmin ensimmäinen romaani La statue de sel varustettuna Albert Camus'n esipuheella julkaistiin vuonna 1953. Muita romaaneja ovat Agar, Le scorpion ja Le desert.
Memmin tunnetuin asiateos on vuonna 1957 ilmestynyt kolonisaation psykologisia vaikutuksia käsittelevä Portrait du colonisé, précédé par Portrait du colonisateur, jonka esipuheen on kirjoittanut Jean-Paul Sartre. Teos julkaistiin vuonna 1965 englaniksi nimellä The Colonizer and the Colonized).  Siinä Memmi kuvailee, kuinka kolonisoijat loivat tarinaa kolonisoitujen epäkypsyydestä symbolisin mekanismein, kuten esimerkiksi kuvaamalla kolonisoituja ihmisiä "teini-ikäisenä yhteiskuntana" (1965, s. 98).
Memmin tieteellisestä tuotannosta on käännetty englanniksi myös esimerkiksi teokset Dominated Man, Dependence ja Racism.
Olemisen sietämätön keveys (elokuva)

| Olemisen sietämätön keveys> The Unbearable Lightness of Being |
| --- | --- |

Ohjaaja:  Philip Kaufman
Käsikirjoittaja:  Milan Kundera (romaani)   Jean-Claude Carrière  Philip Kaufman
Tuottaja:  Bertil Ohlsson  Paul Zaentz  Saul Zaentz
Säveltäjä:  Mark Adler   Ernie Fosselius
Kuvaaja:  Sven Nykvist
Leikkaaja:  Walter Murch
Pukusuunnittelija:  Ann Roth
Pääosat:  Daniel Day-Lewis  Juliette Binoche  Lena Olin  Derek de Lint  Erland Josephson  Pavel Landovský
Valmistustiedot
Valmistusmaa:   Yhdysvallat
Tuotantoyhtiö:  Orion Pictures
Levittäjä:  Orion Pictures Netflix
Ensi-ilta:   5. helmikuuta 1988  1. huhtikuuta 1988
Kesto:  174 min
Alkuperäiskieli:  englanti
Budjetti:  $17 000 000
Aiheesta muualla
IMDb 
Elonet
AllMovie
Infobox OKNimi-testi OK: 
Olemisen sietämätön keveys on Philip Kaufmanin ohjaama yhdysvaltalainen elokuva vuodelta 1988. Se perustuu Milan Kunderan vuonna 1984 ilmestyneeseen samannimiseen romaaniin.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Juoni

Prahan keväässä 1968 naistenmies Tomas (Daniel Day-Lewis) menee naimisiin Terezan (Juliette Binoche) kanssa, muttei hylkää myöskään rakastajatartaan Sabinaa (Lena Olin).
Näyttelijät

| 0 | 1 | 2 |
| --- | --- | --- |
|  Daniel Day-Lewis  | … |  Tomas   |
|  Juliette Binoche  | … |  Tereza   |
|  Lena Olin  | … |  Sabina   |
|  Derek de Lint  | … |  Franz   |
|  Erland Josephson  | … |  suurlähettiläs   |
Dorset

Dorset
| --- | --- |
Sijainti:  Lounais-Englanti Englanti Yhdistynyt kuningaskunta
Pääkaupunki:  Dorchester 
Pinta-ala:  2 810 km2  (2016) 
Hallinnolliset osat:  Dorset (d) Bournemouth, Christchurch ja Poole (d) 
Väkiluku:  777 000  as.  (2020) 
Asukastiheys:  276  as./km2  (2020)
NUTS:  UKK22 
Verkkosivusto:  www.dorsetforyou.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Dorset on muodollinen ja historiallinen kreivikunta Lounais-Englannissa, Englannin kanaalin rannikolla. Dorsetin kreivikunnanvaltuusto ja kuusi hallintopiiriä sekä Bournemouthin ja Poolen yhtenäishallintopiirit lakkautettiin huhtikuussa 2019, ja niistä muodostettiin kaksi uutta yhtenäishallintopiiriä: Dorset sekä Bournemouth, Christchurch ja Poole. Vuonna 2020 muodollisen kreivikunnan alueella arvioitiin elävän noin 777 000 ihmistä.
Dorset tunnetaan kalkkikivirannikostaan – Dorsetin ja Itä-Devonin rannikko on Unescon maailmanperintökohde – sekä maalauksellisista rannikon lomakohteista, kuten Bournemouthista ja Lyme Regisistä. Thomas Hardyn romaanit sijoittuvat Dorsetiin. Tärkeitä elinkeinoja ovat maanviljely ja matkailu.
Maantiede

Dorsetin pinta-ala on 2 652 neliökilometriä, ja sen itäisin ja läntisin piste ovat 76 kilometrin ja pohjoisin ja eteläisin piste 53 kilometrin päässä toisistaan. Sitä ympäröivät Wiltshire koillisessa, Hampshire idässä, Englannin kanaali etelässä, Devon lännessä ja Somerset luoteessa.
Wiltshiren liitukiviylängöt jatkuvat Dorsetin alueella Dorset Downsin kukkuloina. Dorset Downs jakaantuu pohjoiseen ja eteläiseen osaan, joiden väliin jää kiilanmuotoinen alue alavaa, hiekka- ja savipohjaista maata. Se on oikeastaan osa Hampshiren allasta, jonka länsiosasta vedet valuvat Frome- ja Piddlejokia pitkin Poolen edustalle ja itäosasta Avon- ja Stourjokia pitkin Christchurchin edustalle. Dorset Downsin pohjois- ja länsipuolella, Devonin ja Somersetin vastaisella rajalla, on toinen hiekka- ja savipohjaisen maan alue. Suurinosa kreivikunnan pohjoisosien vesistöistä valuu Stouriin ja sen sivujokiin.
Puolet kreivikunnan väestöstä elää sen kaakkoisosan taajamassa, joka muodostuu useista yhteenkasvaneista kaupungeista, suurimpina niistä Bournemouth, Poole ja Christchurch. Muu osa Dorsetista on suhteellisen harvaan asuttua maaseutua. Sen itäreunalta alkaa New Forestin kansallispuisto, jonka metsissä ja nummilla vaeltaa poneja.
Historia

Dorsetin ensimmäiset asukkaat olivat mesoliittisia metsästäjä-keräilijöitä. Kreivikunnan liitukivikukkuloilta on löydetty useita kivi-, pronssi- ja rautakautisia monumentteja. Kolmen kilometrin päässä Dorchesteristä sijaitseva Maiden Castle on Euroopan suurimpia rautakautisia linnavuoria. Cerne Abbasin jättiläinen on kukkulanrinteeseen ammoin kaiverrettu alastoman miehen kuva, joka näkyy useiden kilometrien päähän. Tutkijat eivät ole pystyneet selvittämään sen tarkkaa tekoajankohtaa.
Roomalaiset saivat Maiden Castlen hallintaansa vuonna 43 ja perustivat nykyisen Dorchesterin paikalle Durnovarian kaupungin, josta johti säteittäin teitä muihin kyliin ja kaupunkeihin. Roomalaisten vetäydyttyä Britanniasta 400-luvulla Dorsetista tuli osa Wessexin valtakuntaa. Anglosaksit perustivat seudulle Christchurchin, Shaftesburyn ja useita muita kaupunkeja, ja Sherbornesta kasvoi Wessexin pääkaupunki. He rakensivat Dorsetiin myös useita luostareita, joista tuli ajan myötä merkittäviä maanomistajia ja vallankäyttäjiä.
Anglosaksien viimeisen kuninkaan Harald Godwininpojan hävittyä Hastingsin taistelun (1066) Vilhelm Valloittajalle Britannia siirtyi normannien hallintaan. 1100-luvulla maassa vallinneen anarkian aikana Dorsetiin rakennettiin useita linnoja, muun muassa Corfe Castleen, Powerstockiin, Warehamiin ja Shaftesburyyn. Kreivikunnan rannikolla käytiin satavuotisen sodan taisteluita 1337–1453, ja musta surma saapui sen rannikkokaupunkien kautta Englantiin. Weymouth oli ensimmäisiä kaupunkeja, joka joutui kulkutaudin armoille vuonna 1348.
1500-luvulla tapahtuneen uskonpuhdistuksen myötä luostarit lakkautettiin ja niiden maat luovutettiin aatelisten hallintaan. Vuosina 1642–1651 käyty verillinen Englannin sisällissota jakoi väestön rojalisteihin ja parlamentaristeihin myös Dorsetissa. Paikallisväestö turhaantui sotaan ja muodosti omat aseelliset joukkonsa, Dorset clubmen (’Dorsetin nuijamiehet’), jotka tekivät vastarintaa sodan molemmille osapuolille. Sodan jälkeen Dorset sekaantui kuningasta vastaan järjestettyyn Monmouthin kapinaan, jonka seurauksena monet paikallisista aatelisista mestattiin tai karkotettiin Britannian siirtomaihin.
1700- ja 1800-luvuilla kreivikunnassa kärsittiin taloudellisesta niukkuudesta ja sen aiheuttamista levottomuuksista. Napinvalmistuksesta tuli yli sadan vuoden ajaksi tärkein teollisuudenala, joka työllisti lähinnä naisia. Vuonna 1815 Britanniassa kotiutettiin 250 000 sotilasta, mikä suisti maan taloudelliseen kriisiin, jota tehtaiden kiihtyvä koneistaminen pahensi. Kurjistuneet olot johtivat Dorsetissa ja muissa kreivikunnissa mellakoihin, joiden aikana väkijoukot tunkeutuivat tehtaisiin ja rikkoivat koneita. 1830-luvulla Tolpuddlen marttyyrit puolustivat parempia työoloja, mikä johti Britannian ammattiyhdistysliikkeen perustamiseen.